**פרוטוקול ישיבת הנהלת ועדת הנוער-17.10.17**

**נוכחים בישיבה**: משה קציר-יו"ר הועדה, איליה בוטביניק-חבר הנהלת ועדת הנוער, אביגדור ביחובסקי-חבר הנהלת ועדת

הנוער,רמי בקיש-חברת הנהלת ועדת הנוער, נחום מאוטנר-חברת הנהלת ועדת הנוער.

אחלם שחאדה-חברת הנהלת ועדת הנוער, חיה רויטמן-זלץ-חברת הנהלת ועדת הנוער.

**נושאים לדיון**:

**תשובות לבקשות שהועלו לועדת הנוער**: **בקשה לדיון בועדת הנוער**-

**דוד גדסי**- הבקשה נדונה על ידי חברי הנהלת ועדת הנוער והוחלט פה אחד עקב חשיבות הטענות שהועלו והשפעתם על המלגות להמליץ ליו"ר ועדת הדירוג לדון בבקשה ולהעביר תשובה ליו"ר ועדת הנוער בהקדם האפשרי.

**שמוליק ארנברג**- הבקשה נדונה על ידי חברי הנהלת ועדת הנוער שהחליטו פה אחד שהמלגה הקיימת שנקבעה מראש על ידי ועדת הנוער וקיבלה את אישור ההנהלה תהיה בהתאם לקריטריונים המקצועיים שהוצעו .

אי לכך בקשת שמוליק ארנברג לא מתקבלת ועליו לכבד ההחלטה המקצועית שנתקבלה.

**ההחלטות בנושאים אלו נתקבלו פה אחד על ידי חברי הנהלת ועדת הנוער.**

**קריטריונים לקביעת מלגה תוכנית "שחמטאים מצטיינים"**

**מטרות המלגה**

-מלגה זו נועדה לתת סיוע כספי לשחמטאים מצטיינים ומעוטי יכולת שאינם כלולים במסגרת תמיכה כספית של איגוד השחמט.

-המלגה תוענק אחת לחודש החל מה-01.12.17 ועד ה-01.06.18.

-גובה המלגה יהיה 1,000 ₪ .

-המלגה תוענק מדי חודש לשחמטאי מצטיין אחר ומתוך מטרה שהמלגה תסייע לשחקנים מצטיינים מעוטי יכולת, מכלל המועדונים בארץ.

- הסכום יועבר לשחקן בהעברה בנקאית/שיק.

**תנאי הזכאות למלגה**

1. מינימום מד כושר ישראלי נכון ל-01.11.17 וכן מדי חודש עוקב עד ה-01.06.18 .

בנים-1800 , בנות:1700, המלגה מיועדת לשחקני/יות נוער שגילם הינו 8-18.

1. השתתפות השחקן/נית בגמר אליפות הארץ האחרונה לגילם ומינימום מיקום בין ה-20 ראשונים באליפות.
2. הישגים מוצלחים עדכנים בתחרויות בארץ ובעולם בשנה האחרונה וכן מדי חודש במהלך תקופת המלגה.
3. בדיקה של מד-הכושר ישראלי בשנת 2017-2018 וכן במהלך התוכנית לעומת מד כושר

התחלתי 01.11.17,השחקנים ידורגו לפי גובה העלייה במד הכושר בתקופה המדוברת.

1. בחישוב בין מס' שחקנים בעלי נתונים זהים יקבע גובה מד-הכושר העדכני לבדיקה וכן המיקום בתחרות גמר אליפות

הארץ האחרונה, יבוצע שיקלול של 2 פרמטרים אלו תוך התייחסות לגיל המועמד למלגה ביחס להישגיו ומד כושרו.

1. כמות התחרויות שהשחקן משחק בארץ ובעולם בשנה האחרונה וכן מדי חודש במהלך תקופת המלגה .
2. סך ההכנסה של 2 הורי השחקן ( במקרה הורה יחיד מחצית הסכום) תעמוד על מקסימום 15,000 ₪ נטו הכנסה חודשית, תהיה התייחסות לכמות הנפשות הכוללת במשפחה (כאשר ההכנסה לנפש לא תעלה על 4,000 ₪) ,החלטה סופית לגבי הזכאות להיכלל בתוכנית זו תהיה כפופה לקריטריונים, ובביצוע חודשי של ועדת הנוער.
3. הורי השחקן יהיו מחוייבים להצהיר כי הכנסתם החודשית, המשותפת, אינה עולה על סכום של 15,000 ₪.
4. הורי השחקן מתחייבים כי המלגה תהיה מוקדשת, אך ורק, לטובת סיוע מקצועי לשחקן ולטובת הוצאות הקשורות לקידום השחקן בענף השחמט.
5. השחקן, מקבל המלגה, חייב להיות בעל כרטיס שחמטאי בתוקף.
6. אין כפל מלגות.

**התוכנית אושרה פה אחד על ידי חברי הנהלת ועדת הנוער**.

**קביעת קוד אתי התנהגותי לשחקני נוער והוריהם:** הועלו בדיון מס' מקרים שהיו לאחרונה של התבטאויות והשמצות כנגד האיגוד ובעלי תפקידים באיגוד והוחלט ששחקני נוער שהם או הוריהם התבטאו כנגד האיגוד או כנגד בעלי תפקידים באיגוד יועמדו לועדת המשמעת של האיגוד,במידה ואותו נער/ה נתמכים כספית במלגות דרך האיגוד או דרך גופים חיצונים שקשורים לאיגוד המלגות יופסקו במידי, עד דיון בעניינם על ידי ועדת המשמעת של האיגוד.

**ההחלטה נתקבלה ברוב של 5 תומכים בהחלטה,מתנגד אחד ונמנע אחד.**

**מוקדמות אליפות הארץ לנוער וגמר אליפות הארץ לנוער**- נקבע שעליה אוטומטית לגמר הבנים תהיה בהשגה של 4.5 נק'.לא יבוצע חישוב פנימי למי שישיג 4.5 נק' וכל מי שישיג ניקוד זה יעלה לגמר אליפות הארץ לגילו.במידה ואחד השחקנים לא יוכל להגיע או שיהיה מחסור בשחקנים בגמר לגיל מסוים, יוכלו לעלות גם שחקנים שצברו 4 נק' ,כאשר הם ידורגו לפי מיקומם הסופי בתחרות ,מוקדמות מגזר נוצרי/דרוזי -ערבי (מוסלמי) יוכלו להשתתף שחקנים רק ממגזר זה. כמו כן לא תהיה אפשרות לשחקנים לעבור ממחוז למחוז והגבולות הגיאוגרפים ישמרו,כמות משתתפי התחרות בגמר הבנים יהיו בהתאם לשנה שעברה למעט מקרים קיצונים שבהם תדון הנהלת ועדת הנוער ובהכרעה של עולים בין מס' בתי מוקדמות לפי מחוזות ,הנהלת ועדת הנוער תסמיך את היועצים המקצועיים של ועדת הנוער שיקבעו מפתח עליה לגמר, בכפוף להחלטה סופית של הנהלת ועדת הנוער.

**פטור מהשתתפות במוקדמות**:גיל זוגי-אי זוגי שנתי: 9 –8 1700,גיל 11-12 1850,גיל 13-14 2000.

גיל 15-16 2150.

**כמו כן הוחלט על ידי ועדת הנוער שהזוכה בגמר הבנים באליפות הארץ לגילו בשנה שקדמה לקיום תחרות**

**המוקדמות יעלה אוטומטית לגמר**.

**הוחלט על איסור להסכים לתיקו בגמר עד המסע ה-40 בכל הסיבובים החל מהסיבוב הראשון החל מגיל 8-9 גיל זוגי-אי זוגי שנתי.**

**גמר בנות**-שינוי במועד לוח תחרויות שנתי נוער והתחרות תחל ב 22.03.18 – 29.03.18 תואם לגמר הבנים.

**השוואה לקצב זמן גיל זוגי-אי זוגי שנתי-בגמר גיל -8 כפי כולם-90+30.**

**ההחלטות אושרו פה אחד על ידי חברי הנהלת ועדת הנוער.**

**אישור על קיום סדנה לילדים וילדות -** 8 הראשונים בגמר אליפות הארץ עד גיל 8 לגילם בנים ובנות בנפרד

הסדנה תתקיים בהרצליה ב-09.11.17 החל מהשעה 17:00 למשך 3 שעות,יוזמנו 2 מדריכים לסדנה,כמו כן יוזמנו

מהמועדון שהסכים לארח הסדנה בן ובת מצטיינים של המועדון.

**ההחלטה אושרה פה אחד ע"י הנהלת ועדת הנוער.**

**השתתפות במשלחות/תחרויות נוער רשמיות של איגוד השחמט** - שחקן שמקבל תמיכה כספית מלאה לנסיעה, ע"י האיגוד, יהיה מחויב לנסוע לתחרויות רשמיות שמופנות אליו ליצוג ישראל ואיגוד השחמט,במידה והוא/היא יסרבו לנסוע מטעמים שאינם כח עליון, המלגה שמוענקת לו/לה על ידי האיגוד או תמיכה כספית שמבוצעת דרך גופים חיצונים הקשורים לאיגוד תופסק לאלתר עד לדיון בעניינו בהנהלת ועדת הנוער.

**ההחלטה אושרה פה אחד על ידי הנהלת ועדת הנוער.**

**תמיכה בשעות הדרכה- בתוכנית "שחמטאי העתיד" -**

עקב מקרים שבהם עודכנה הנהלת ועדת הנוער שבהם שעות ההדרכה שמשולמות על ידי האיגוד הינן השעות היחידות שהנער/נערה מקבלים ואף לעומת שנה קודמת שבה הנער/נערה לא קיבלו כלל תמיכה כספית,שעות ההדרכה היו גבוהות יותר, הנהלת ועדת הנוער ממליצה שכל נער/נערה שנתמכים כספית בתוכנית זו יהיה מחויב ל-2 שעות הדרכה לפחות נוספות בחודש שבהם הוא יציג לועדת הנוער/איגוד ,מסמכים על תשלום נוסף שמבוצע למדריך מעבר לשעות שניתנות כתמיכה כספית על ידי האיגוד,המטרה לדאוג לקידום מקצועי של בני הנוער.

**ההחלטה אושרה פה אחד על ידי הנהלת ועדת הנוער.**

**הצעה לתמיכה בשחקני נוער עד גיל 20 מעל מד-כושר 2450 בינלאומי**

הצעה לעידוד וקידום שחקני נוער מקצועיים שמד כושרם הינו מעל מד-כושר 2450 בינלאומי.

שחקן שיצבור מעל 100 מד-כושר בינלאומי בשנת 2018 ושהינו מעל מד-כושר 2450 בינלאומי נכון ל-01.11.17 יוכל

לקבל מימון כספי לתחרויות בחו"ל של 6,000 ₪ .

**ההחלטה אושרה פה אחד ע"י הנהלת ועדת הנוער.**

**בכבוד רב,משה קציר-יו"ר ועדת הנוער ויתר חברי הנהלת ועדת הנוער.**